Προσεγγίσεις του Θεάτρου του 20ου αιώνα: Μπέρτολτ Μπρεχτ

**Διδάσκουσα: Μαρίνα Κοτζαμάνη**

Το μάθημα θα εξεταστεί με μία εργασία (έως 2.000 λέξεις), σε ένα από τα ακόλουθα θέματα:

**Θέματα εργασιών**

1. Συζήτησε συγκριτικά το πώς τελειώνουν τρία από τα έργα: *Όπερα της πεντάρας*, *Άνδρας για Άνδρα, Μάνα κουράγιο* και *Ο κύκλος με την κιμωλία*. Πώς σχετίζεται το τέλος με το υπόλοιπο έργο; Εξέτασε πώς το συγκεκριμένο τέλος που επιλέγει ο Μπρεχτ σε κάθε ένα από αυτά τα έργα υπηρετεί τις απόψεις του για το θέατρο. Υπάρχουν περιπτώσεις όπου το τέλος μπορεί να ερμηνευτεί με μη Μπρεχτικό τρόπο; Δώσε την προσωπική σου άποψη για τον τρόπο που τελειώνει κάθε έργο –μπορείς αν θέλεις να προτείνεις και εναλλακτικούς επίλογους.
2. Συζήτησε συγκριτικά πώς ο Μπρεχτ προσεγγίζει το θέμα του πολέμου σε δύο από τα έργα: *Άνδρας για άνδρα, Μάνα κουράγιο* και *Ο κύκλος με την κιμωλία*. Εξέτασε με παραδείγματα πώς επιδιώκει να ενθαρρύνει την διαλεκτική, κριτική σκέψη πάνω στα ζητήματα που παρουσιάζει. Πετυχαίνει το στόχο του; Ποιες καταστάσεις επιλέγει να επισημάνει και γιατί; Διαφαίνεται η προσωπική του τοποθέτηση σχετικά με τις καταστάσεις που δημιουργεί ο πόλεμος;